

**visagino savivaldybės administracijos**

**direktorius**

**įsakymas**

**DĖL VISAGINO SAVIVALDYBĖS ADMINISTRACIJOS DIREKTORIAUS**

**2021 M. BIRŽELIO 6 D. ĮSAKYMO NR. ĮV-E-306** **,,DĖL INFORMACIJOS APIE PAŽEIDIMUS PAGAL LIETUVOS RESPUBLIKOS PRANEŠĖJŲ APSAUGOS ĮSTATYMĄ VISAGINO SAVIVALDYBĖS ADMINISTRACIJOJE IR JOS VALDYMO SRIČIAI PRIKLAUSANČIOSE ĮSTAIGOSE TEIKIMO TVARKOS APRAŠO PATVIRTINIMO“ PAKEITIMO**

2022 m. lapkričio \_\_\_ d. Nr. ĮV-E-\_\_\_\_

Visaginas

Vadovaudamasis Lietuvos Respublikos vietos savivaldos įstatymo 18 straipsnio 1 dalimi:

1. Pakeičiu Informacijos apie pažeidimus pagal Lietuvos Respublikos pranešėjų apsaugos įstatymą Visagino savivaldybės administracijoje ir jos valdymo sričiai priklausančiose įstaigose teikimo tvarkos aprašą, patvirtintą Visagino savivaldybės administracijos direktoriaus 2021 m. birželio 6 d. įsakymu Nr. ĮV-E-306 „Dėl informacijos apie pažeidimus pagal Lietuvos Respublikos pranešėjų apsaugos įstatymą Visagino savivaldybės administracijoje ir jos valdymo sričiai priklausančiose įstaigose teikimo tvarkos aprašo patvirtinimo“ ir jį išdėstau nauja redakcija (pridedama).
2. Pakeičiu Visagino savivaldybės administracijos direktoriaus 2021 m. birželio 6 d. įsakymo Nr. ĮV-E-306 „Dėl informacijos apie pažeidimus pagal Lietuvos Respublikos pranešėjų apsaugos įstatymą Visagino savivaldybės administracijoje ir jos valdymo sričiai priklausančiose įstaigose teikimo tvarkos aprašo patvirtinimo“ 4 punktą ir jį išdėstau taip:

„4. Skiriu Visagino savivaldybės administracijos patarėją Nijolę Dutkevičienę vykdyti kompetentingo subjekto funkcijas ir užtikrinti Lietuvos Respublikos pranešėjų apsaugos įstatymo nuostatų įgyvendinimą.“

|  |  |  |
| --- | --- | --- |
| Administracijos direktorius | Virginijus Andrius Bukauskas | Andrius |

PATVIRTINTA

Visagino savivaldybės administracijos direktoriaus

2021 m. birželio 6 d. įsakymu Nr. ĮV-E-306

(Visagino savivaldybės administracijos direktoriaus

2022 m. lapkričio \_\_\_ d. įsakymo Nr. ĮV-E-\_\_\_\_

redakcija)

**Informacijos APIE PAŽEIDIMUS pagal lietuvos respublikos pranešėjų apsaugos įstatymĄ vISAGINO SAVIVALDYBĖS Administracijoje IR JOS VALDYMO SRIČIAI PRIKLAUSANČIOSE ĮSTAIGOSE teikimo**

**tvarkos APRAŠAS**

**I SKYRIUS**

**BENDROSIOS NUOSTATOS**

1. Informacijos pagal Lietuvos Respublikos pranešėjų apsaugos įstatymą teikimo tvarkos aprašo (toliau – Aprašas) tikslas - reglamentuoti informacijos apie Visagino savivaldybės administracijos (toliau – Savivaldybė) ir jos valdymo sričiai priklausančiose įstaigose (toliau kartu vadinami Savivaldybė) galbūt rengiamus, padarytus ar daromus pažeidimus teikimo vidiniu informacijos apie pažeidimus teikimo kanalu (toliau – vidinis pranešimų kanalas) teikimo, tvarkymo, nagrinėjimo ir sprendimų priėmimo bei konfidencialumo užtikrinimo tvarką.
2. Informacijos apie pažeidimus teikimo pagrindai, aplinkybės, kurioms esant gali būti teikiama informacija apie pažeidimus, nustatyti Lietuvos Respublikos pranešėjų apsaugos įstatyme (toliau – Įstatymas) ir Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos apraše, patvirtintame Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ (toliau – Vidinių kanalų aprašas).
3. Šiame Apraše vartojamos sąvokos:
	1. **Informaciją apie pažeidimą pateikiantis asmuo –** fizinis asmuo, pateikiantis informaciją apie pažeidimą Savivaldybėje, apie kurį sužinojo iš savo turimų ar turėtų tarnybos, darbo ar sutartinių (konsultavimo, rangos, subrangos, stažuotės, praktikos, savanoriškos veiklos ir pan.) santykių su institucija arba įdarbinimo ar kitų ikisutartinių santykių metu, taip pat informaciją apie pažeidimą pateikiantis savarankiškai dirbančio asmens statusą turintis asmuo, akcininkas ar asmuo, priklausantis įmonės administraciniam, valdymo ar priežiūros organui (įskaitant vykdomųjų galių neturinčius narius, taip pat savanorius ir apmokamus ar neapmokamus stažuotojus), arba bet kuris fizinis asmuo, dirbantis prižiūrint ir vadovaujant rangovams, subrangovams ir (ar) tiekėjams.
	2. **Kompetentingas subjektas** – Visagino savivaldybės administracijos direktoriaus įsakymu paskirtas Visagino savivaldybės administracijos darbuotojas, administruojantis vidinį pranešimų kanalą, tvarkantis ir nagrinėjantis juo gautą informaciją apie pažeidimus, užtikrinantis informaciją apie pažeidimą pateikusių asmenų ir su pažeidimu susijusių asmenų konfidencialumą, ir vykdantis kitas Apraše nustatytas funkcijas.
	3. **Visagino savivaldybės administracijos valdymo sričiai priklausančios įstaigos** (toliau – Savivaldybės įstaigos) – įstaigos, priklausančios Savivaldybės valdymo sričiai, kurioms Visagino savivaldybės administracijos direktoriaus įsakymu suteikta teisė naudotis vidiniu pranešimų kanalu.
	4. **Pažeidimas** – Savivaldybėje ar Savivaldybės įstaigoje galbūt rengiama, daroma ar padaryta nusikalstama veika, administracinis nusižengimas, darbo pareigų pažeidimas, taip pat šiurkštus privalomų profesinės etikos normų pažeidimas, mėginimas nuslėpti minėtą pažeidimą ar kitas grėsmę viešajam interesui keliantis arba jį pažeidžiantis teisės pažeidimas, apie kuriuos informaciją apie pažeidimą pateikiantis asmuo sužino iš savo turimų ar turėtų tarnybos, darbo santykių arba sutartinių santykių (konsultavimo, rangos, subrangos, stažuotės, praktikos, savanoriškos veiklos ir pan.) su Savivaldybe ar savivaldybės įstaiga, arba įdarbinimo ar kitų ikisutartinių santykių metu.
	5. **Pranešimas** – Įstatyme ir šiame Apraše nustatytus formos reikalavimus atitinkantis arba laisvos formos, nurodant, kad vadovaujamasi Įstatymu, kreipimasis į kompetentingą instituciją, kuriame pateikiama konkreti informacija apie pažeidimą, atitinkantį Įstatyme nustatytus požymius.
	6. **Vidinis informacijos apie pažeidimus teikimo kanalas** – Apraše nustatyta tvarka sukurta ir taikoma informacijos apie pažeidimus Savivaldybėje teikimo, tyrimo ir asmens informavimo procedūra.
	7. Kitos Apraše vartojamos sąvokos suprantamos taip, kaip jos apibrėžtos Įstatyme ir kituose teisės aktuose, reglamentuojančiuose pranešėjų apsaugos reikalavimus.
4. Savivaldybėje gauta informacija apie pažeidimus priimama, registruojama, nagrinėjama ir asmenų, teikiančių informaciją apie pažeidimą, apsaugos priemonės užtikrinamos vadovaujantis Įstatymu, kitais teisės aktais ir Aprašu, užtikrinant saugų informacijos apie pažeidimus teikimo kanalą bei asmens, pateikusio informaciją apie pažeidimą, konfidencialumą. Konfidencialią informaciją sudaro informaciją apie pažeidimą pateikusio asmens duomenys ir kita jį tiesiogiai ar netiesiogiai identifikuoti leidžianti informacija bei informacija apie pažeidimą.
5. Kompetentingas subjektas privalo užtikrinti asmens, kuris vidiniu pranešimų kanalu pateikia informaciją apie pažeidimą Savivaldybėje ir kurį su Savivaldybe sieja ar siejo tarnybos ar darbo santykiai arba sutartiniai santykiai (konsultavimo, rangos, subrangos, stažuotės, praktikos, savanoriškos veiklos ir pan.) arba įdarbinimo ar kiti ikisutartiniai santykiai (toliau – informaciją apie pažeidimą teikiantis asmuo arba informaciją apie pažeidimą pateikęs asmuo), ir jo teikiamos informacijos konfidencialumą, išskyrus įstatymuose nustatytus atvejus.

**II SKYRIUS**

**INFORMACIJOS APIE PAŽEIDIMUS TEIKIMAS**

1. Informaciją apie pažeidimą teikiantis asmuo turi teisę ją pateikti užpildydamas Vidinio kanalų aprašo priedą – pranešimo apie pažeidimą formą (1 priedas) arba apie pažeidimą pranešti laisvos formos pranešimu, kuriame turi būti pateikta Aprašo 8 punkte nurodyta informacija.
2. Informaciją apie pažeidimą teikiantis asmuo ją gali pateikti vienu iš šių būdų:
	1. raštu, įteikiant arba siunčiant paštu Savivaldybei (adresu Parko g. 14, 31140 Visaginas) surašytą Aprašo 6 punkte nurodytą formą (1 priedą). Siunčiant pranešimą paštu, ant voko, kuriame yra apie pažeidimą pateikiama informacija, po adresato pavadinimu turi būti dedama žyma „KOMPETENTINGAM SUBJEKTUI ASMENIŠKAI“;
	2. atsiunčiant informaciją apie pažeidimą Savivaldybės elektroninio pašto adresu praneseju.apsauga@visaginas.lt;
	3. žodžiu, atvykus į Savivaldybę (adresu Parko g. 14, Visaginas) pas kompetentingą subjektą. Šiuo atveju kompetentingas subjektas, gavęs informaciją apie pažeidimą teikiančio asmens sutikimą, turi teisę esant techninėms galimybėms užfiksuoti susitikimą – daryti pokalbio įrašą ir jį išsaugoti patvarioje laikmenoje, kurioje galima rasti ieškomą informaciją, arba parengti tikslų susitikimo protokolą – užpildyti Aprašo 6 punkte nurodytą formą (1 priedą) su prierašu „Užpildyta pagal pareiškėjo žodžius“. Šiuo atveju informaciją apie pažeidimą teikiančiam asmeniui sudaroma galimybė patikrinti ir ištaisyti surašytą tekstą ir išreikšti savo sutikimą jį pasirašant.
3. Informaciją apie pažeidimą teikiantis asmuo, pateikdamas šią informaciją laisvos formos pranešimu, jame nurodo:
	1. savo vardą, pavardę, asmens kodą arba gimimo datą, jeigu asmens kodo neturi, darbovietę (su Savivaldybe siejantys ar sieję tarnybos, darbo, sutartiniai ar ikisutartiniai santykiai) ir pareigas, el. pašto adresą (arba gyvenamosios vietos adresą) korespondencijai gauti ir kitus kontaktinius duomenis ryšiui palaikyti;
	2. galimo pažeidėjo vardą, pavardę ir pareigas, jei informaciją teikiančiam asmeniui šie duomenys yra žinomi, taip pat kitą svarbią informaciją, kuri padėtų nustatyti galimai pažeidimą padariusį (-ius) asmenį (-is);
	3. konkrečias faktines aplinkybes: koks pažeidimas, kur, kada, kokiu būdu galimai jį rengiamasi daryti, daromas ar padarytas;
	4. sužinojimo apie pažeidimą datą ir aplinkybes;
	5. ar apie šį pažeidimą jau pranešta, jei taip, – kam pranešta, ar gautas atsakymas;
	6. ar pageidauja būti informuotas apie informacijos apie pažeidimą gavimo faktą, nagrinėjimo eigą ir rezultatus;
	7. kad informacija apie pažeidimą teikiama vadovaujantis Įstatymu.
4. Esant galimybei, informaciją apie pažeidimą teikiantis asmuo pateikia duomenis apie pažeidimo liudininkus, taip pat bet kokius turimus dokumentus, duomenis ar informaciją, patvirtinančią informacijoje apie pažeidimą nurodytas aplinkybes ir atskleidžiančią galimo pažeidimo požymius bei informaciją apie galimo pažeidėjo motyvus.

**III SKYRIUS**

**INFORMACIJOS APIE PAŽEIDIMUS PRIĖMIMAS IR REGISTRAVIMAS**

1. Pranešimus priima ir nedelsiant, bet ne vėliau kaip kitą darbo dieną, užregistruoja kompetentingas subjektas. Siekiant užtikrinti asmens, pateikusio informaciją apie pažeidimą, ir su juo susijusių duomenų konfidencialumą, pranešimas ir jo duomenys registruojami Visagino savivaldybės administracijos dokumentų valdymo sistemoje „Kontora“, pažymint, kad informacija „konfidenciali“. Jei pranešimas pateikiamas ne darbo valandomis ar ne darbo dienomis, šiame Aprašo punkte nurodytus veiksmus kompetentingas subjektas atlieka kitą darbo dieną.
2. Susirašinėjimą, susijusį su gauta informacija apie pažeidimą, vykdo kompetentingas subjektas. Visus siunčiamus raštus kompetentingas subjektas registruoja Visagino savivaldybės administracijos dokumentų ir dokumentų įrašų valdymo sistemoje „Kontora“.
3. Informacija apie pažeidimą, gauta Savivaldybėje kitu elektroninio pašto adresu, nei nurodyta Aprašo 7.2 papunktyje, neregistruojama ir nedelsiant persiunčiama šiame Aprašo papunktyje nurodytu elektroninio pašto adresu. Tokiu būdu gauta ir persiųsta elektroniniu paštu informacija apie pažeidimą turi būti ištrinta nedelsiant.
4. Kompetentingas subjektas užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jais galėtų susipažinti tik tokią teisę turintys informaciją apie pažeidimą nagrinėjantys asmenys.
5. Kompetentingas subjektas, gavęs informaciją apie pažeidimą, informaciją apie pažeidimą pateikusiam asmeniui pageidaujant, nedelsdamas, bet ne vėliau kaip per 2 darbo dienas nuo informacijos apie pažeidimą gavimo dienos, raštu informuoja šį asmenį apie jo pateiktos informacijos gavimo faktą. Nuo pranešimo gavimo momento užtikrinamas jį pateikusio asmens konfidencialumas ir nedelsiant vertinamas gautas pranešimas. Reikalavimas nedelsiant pranešti informaciją apie pažeidimą pateikusiam asmeniui apie jo pranešimo gavimą netaikomas, kai:
	1. informaciją apie pažeidimą pateikiantis asmuo išreiškė valią pranešimo gavimo nepatvirtinti;
	2. patvirtinus pranešimo gavimą, kiltų pavojus informaciją apie pažeidimą pateikusio asmens konfidencialumui.
6. Savivaldybės valstybės tarnautojai ir darbuotojai, dirbantys pagal darbo sutartis (toliau kartu – Savivaldybės darbuotojai), ar paslaugas teikiančios įmonės darbuotojai, kurie pagal atliekamas funkcijas turi prieigą prie informaciją apie pažeidimą pateikusioasmens pateiktų duomenų arba gali sužinoti informaciją apie pažeidimą pateikusioasmens duomenis, yra supažindinami su atsakomybe už Įstatyme ir (ar) kituose teisės aktuose nustatytų pranešėjų apsaugos reikalavimų pažeidimą, ir privalo pasirašyti konfidencialumo pasižadėjimą (2 priedas) įsipareigodami neatskleisti tokios informacijos ar duomenų trečiosioms šalims.
7. Savivaldybės darbuotojai, kuriems pagal pareigas tapo žinomi informaciją apie pažeidimą pateikusio asmens duomenys arba tokios informacijos turinys, privalo užtikrinti minėtos informacijos ir asmens duomenų konfidencialumą tiek tarnybos ar darbo metu, tiek po jo.

**IV skyrius**

**INFORMACIJOS APIE PAŽEIDIMUS VERTINIMAS, SPRENDIMŲ PRIĖMIMAS**

1. Kompetentingas subjektas, vidiniu pranešimų kanalu gavęs informaciją apie pažeidimą, nedelsdamas imasi ją vertinti.
2. Kompetentingas subjektas, siekdamas įvertinti, ar informacija apie pažeidimą atitinka Įstatymo nuostatas, gali pateikti paklausimą (prašymą) dėl informacijos, reikalingos pažeidimui įvertinti, pateikimo bet kuriam Savivaldybės darbuotojui, kuris privalo nedelsdamas, bet ne vėliau kaip per kompetentingo subjekto nurodytą terminą, pateikti jam šią prašomą informaciją.
3. Kompetentingas subjektas, tirdamas vidiniu pranešimų kanalu gautą informaciją apie pažeidimą, gauna reikalingą informaciją ir duomenis iš jam nepavaldžių Savivaldybės administracijos padalinių ir (ar) jų darbuotojų ir priima su tyrimo atlikimu susijusius sprendimus, kurie privalomi visiems Savivaldybės darbuotojams.
4. Dėl vidiniu pranešimų kanalu gautos informacijos apie pažeidimą kompetentingas subjektas priima vieną iš šių sprendimų:
	1. nagrinėti gautą informaciją apie pažeidimą;
	2. jei gauta informacija apie pažeidimą leidžia pagrįstai manyti, kad yra rengiama, daroma ar padaryta nusikalstama veika, administracinis nusižengimas arba kitas pažeidimas, nedelsiant, bet ne vėliau kaip per 2 darbo dienas nuo šios informacijos gavimo dienos, persiųsti ją institucijai, įgaliotai tirti tokią informaciją, be informaciją apie pažeidimą pateikusio asmens sutikimo ir apie tai pranešti šiam asmeniui;
	3. atsisakyti nagrinėti gautą informaciją apie pažeidimą, jeigu:
		1. įvertinus nustatoma, kad gauta informacija apie pažeidimą neatitinka Įstatymo nuostatų;
		2. informacija apie pažeidimą grindžiama akivaizdžiai tikrovės neatitinkančia informacija;
		3. gauta informacija apie pažeidimą jau yra išnagrinėta arba nagrinėjama.
5. Kompetentingas subjektas ne vėliau kaip per 10 darbo dienų nuo informacijos apie pažeidimą gavimo patvirtinimo raštu dienos informuoja informaciją apie pažeidimą pateikusį asmenį apie jo pateiktos informacijos nagrinėjimo eigą (numatytus ar atliktus nagrinėjimo veiksmus, jų pagrindimą) arba atsisakymą šią informaciją nagrinėti. Sprendimas atsisakyti nagrinėti gautą informaciją apie pažeidimą turi būti motyvuotas.
6. Kompetentingas subjektas, baigęs nagrinėti informaciją apie pažeidimą, ne vėliau kaip per 2 darbo dienas nuo sprendimo priėmimo dienos raštu informuoja informaciją apie pažeidimą pateikusį asmenį apie priimtą sprendimą, nagrinėjimo rezultatus ir veiksmus, kurių buvo imtasi ar planuojama imtis, taip pat nurodo priimto sprendimo apskundimo tvarką. Nustačius pažeidimo padarymo faktą, kompetentingas subjektas informuoja informaciją apie pažeidimą pateikusį asmenį apie atsakomybę, taikytą pažeidimą padariusiems asmenims.
7. Aprašo 21 ir 22 punktuose nurodyta informacija teikiama tik tokia apimtimi, kiek tai neprieštarauja kitiems teisės aktams, reglamentuojantiems duomenų ir informacijos saugą.
8. Jei informaciją apie pažeidimą pateikęs asmuo negavo atsakymo arba Savivaldybėje nebuvo imtasi veiksmų reaguojant į pateiktą informaciją, jis, vadovaudamasis Įstatymo 4 straipsnio 4 dalies 4 punktu, turi teisę tiesiogiai kreiptis į kompetentingą instituciją – Lietuvos Respublikos prokuratūrą ir jai pateikti pranešimą apie pažeidimą.

**V SKYRIUS**

**BAIGIAMOSIOS NUOSTATOS**

1. Informacija apie Savivaldybės vidinį pranešimų kanalą skelbiama Visagino savivaldybės interneto svetainės <https://visaginas.lt> aktualių rubrikų skyriuje ,,Pranešėjų apsauga“.
2. Informacijos ir asmens duomenų konfidencialumas užtikrinamas nepaisant gautos informacijos apie pažeidimą nagrinėjimo rezultatų.
3. Savivaldybės valdymo sričiai priklausančiose įstaigose vidiniai pranešimų kanalai gali būti nediegiami, jei šių įstaigų ir įmonių darbuotojai gali naudotis Savivaldybės vidiniu pranešimų kanalu. Galimybė naudotis vidiniu pranešimų kanalu suteikiama Savivaldybės administracijos direktoriaus įsakymu.
4. Dokumentai, susiję su Aprašo nuostatų įgyvendinimu, saugomi Savivaldybės dokumentacijos plane nustatytais terminais.
5. Asmenys, įgyvendinantys Aprašo reikalavimus, už jų pažeidimus atsako teisės aktų nustatyta tvarka.

Informacijos apie pažeidimus pagal Lietuvos Respublikos pranešėjų apsaugos įstatymą Visagino savivaldybės administracijoje ir jos valdymo sričiai priklausančiose įstaigose teikimo tvarkos aprašo

1 priedas

**(Pranešimo apie pažeidimą forma)**

**PRANEŠIMAS APIE PAŽEIDIMĄ**

20 \_\_\_ m. \_\_\_\_\_\_\_\_\_\_\_\_\_\_ \_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |
| --- |
| Asmens, pranešančio apie pažeidimą, duomenys |
| Vardas, pavardė  |  |
| Asmens kodas |  |
| Darbovietė (su įstaiga siejantys ar sieję tarnybos, darbo ar sutartiniai santykiai) |  |
| Pareigos |  |
| Telefono Nr. (pastabos dėl susisiekimo) |  |
| Asmeninis el. paštas arba gyvenamosios vietos adresas |  |
| Informacija apie pažeidimą |
| 1. Apie kokį pažeidimą pranešate? Kokio pobūdžio tai pažeidimas? |
| 1. Kas padarė šį pažeidimą? Kokie galėjo būti asmens motyvai darant pažeidimą? |
| 2. Pažeidimo padarymo vieta, laikas. |
| Duomenys apie pažeidimą padariusį asmenį ar asmenis |
| Vardas, pavardė |  |
| Darbovietė |  |
| Pareigos |  |
| 3. Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite, kas jie. |
| 4. Ar yra kitų pažeidimo liudininkų? Jei taip, pateikite jų kontaktinius duomenis. |
| Duomenys apie pažeidimo liudininką ar liudininkus |
| Vardas, pavardė |  |
| Pareigos |  |
| Darbovietė |  |
| Telefono Nr. |  |
| El. paštas |  |
| 5. Kada pažeidimas buvo padarytas ir kada apie jį sužinojote arba jį pastebėjote? |
| 6. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą. |
| 7. Ar apie šį pažeidimą jau esate kam nors pranešęs? Jei pranešėte, kam buvo pranešta ir ar gavote atsakymą? Jei gavote atsakymą, nurodykite jo esmę. |
| 8. Papildomos pastabos ir komentarai. |
| □ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga. |
| Data | Parašas |

\_\_\_\_\_\_\_\_\_\_\_\_\_\_

Informacijos apie pažeidimus pagal Lietuvos Respublikos pranešėjų apsaugos įstatymą Visagino savivaldybės administracijoje ir jos valdymo sričiai priklausančiose įstaigose teikimo tvarkos aprašo

2 priedas

**(Konfidencialumo pasižadėjimo forma)**

*(Savivaldybės administracijos padalinio ir pareigų pavadinimas, vardas ir pavardė)*

**KONFIDENCIALUMO PASIŽADĖJIMAS**

 Nr.

*(data)*

1. Aš suprantu, kad, vykdydamas savo pareigas Visagino savivaldybės administracijoje, turėsiu prieigą prie informacijos apie asmenis, kuriems vadovaujantis Lietuvos Respublikos pranešėjų apsaugos įstatymo (toliau – Pranešėjų apsaugos įstatymas) nuostatomis taikomas reikalavimas užtikrinti konfidencialumą. Ši informacija Lietuvos Respublikos įstatymų nustatytais atvejais gali būti atskleista ar perduota tik įgaliotiems asmenims ar institucijoms.
2. Aš žinau, kad konfidencialią informaciją sudaro asmens, Pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita jį tiesiogiai ar netiesiogiai identifikuoti leidžianti informacija.
3. Aš pasižadu užtikrinti konfidencialumą ir neatskleisti, neperduoti informacijos, kuriai pagal Pranešėjų apsaugos įstatymą taikomas reikalavimas užtikrinti konfidencialumą, nė vienam asmeniui, kuris nėra įgaliotas naudotis šia informacija, tiek įstaigos viduje, tiek už jos ribų. Taip pat pasižadu pranešti kompetentingam subjektui apie bet kokią pastebėtą ar sužinotą situaciją, kuri gali kelti grėsmę tokios informacijos saugumui ir konfidencialumui užtikrinti.
4. Aš žinau, kad šis pasižadėjimas galios visą mano tarnybos, darbo santykių ar sutartinių santykių galiojimo laiką šioje įstaigoje, taip pat man perėjus dirbti į kitas pareigas arba pasibaigus tarnybos, darbo santykiams ar sutartiniams santykiams.
5. Aš esu susipažinęs su Pranešėjų apsaugos įstatyme ir kituose teisės aktuose nustatytais pranešėjų apsaugos reikalavimais.
6. Aš esu įspėtas, kad, pažeidus šį pasižadėjimą, man gali būti taikoma atsakomybė už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą.

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(parašas (vardas ir pavardė)*